**Riigi Tugiteenuste Keskus**

Lõkke 4, 10122, Tallinn

Saadetud aadressidele: [info@rtk.ee](mailto:info@rtk.ee); [Merike.Kraam@rtk.ee](mailto:Merike.Kraam@rtk.ee)

**03.02.2026**

**Nõude esitaja: SA Ida-Viru Keskhaigla**

Reg nr 90003433

Tervise 1, 31025 Kohtla-Järve, Ida-Viru mk

[info@ivkh.ee](mailto:info@ivkh.ee); tel 331 1005

Lepinguline esindaja: Vandeadvokaat Raul Ainla

Ainla Advokaadibüroo

e-post: raul@ainle.ee

**TAOTLUS**

**[RVastS § 23 lg 1](https://www.riigiteataja.ee/akt/rvasts" \l "para23" \t "_blank) alusel intressi tasumiseks**

**1. Nõude aluseks olevad asjaolud**

**1.1.** Riigi Tugiteenuste Keskus(edaspidi RTK)tegi 27.05.2022SA Ida-Viru Keskhaigla (edaspidi IVKH) suhtesfinantskorrektsiooni otsuse nr 11.2-5/0516. RTK luges projektis nr 1 riigihangetega nr 207043 („Ahtme aktiivravikompleksi ja tervisekeskuse juurdeehituse ehitamine“) ja 210578 („Ahtme aktiivravikompleksi ja tervisekeskuse juurdeehituse ehitustööde omanikujärelevalve teenused“) seotud kuludest mitteabikõlblikuks kokku 1 425 298,66 eurot, millest Euroopa Regionaalarengu Fondi toetus moodustas 1 068 944,68 eurot ja omafinantseering 356 353,98 eurot ja projektis nr 2 riigihangetega nr 207043 ja 210578 seotud kuludest mitteabikõlblikuks kokku 156 075,78 eurot, millest Euroopa Regionaalarengu Fondi toetus moodustas 119 114,57 eurot ja omafinantseering 36 961,21 eurot. RTK vähendas projektides nr 1 ja 2 riigihangetega nr 207043 ja 210578 seotud abikõlblikke kulusid 10% võrra ja nõudis toetuse saajalt tagasi projekti nr 1 raames välja makstud toetuse summas  1 068 944,98 eurot ja projekti nr 2 raames välja makstud toetuse summas 111 372,55 eurot.

**1.2.** 14.06.22 tegiRTK otsuse finantskorrektsiooni otsuse nr 11.2-5/0559 27.05.22 otsuse nr 11.2-5/0516 muutmise kohta, mille resolutsioon on järgnev:

***1.*** *muuta Riigi Tugiteenuste Keskuse 27.05.2022 finantskorrektsiooni otsuse nr 11.2-5/0516 resolutsiooni punkti 2 järgmiselt:*

*„2. lugeda projektis nr 2014-2020.2.04.16.0009 „Ida-Viru Keskhaigla Ahtme esmatasandi tervisekeskuse loomine“ riigihangetega nr 207043 ja 210578 seotud kuludest mitteabikõlblikuks kokku 156 075,78 eurot, millest Euroopa Regionaalarengu Fondi toetus moodustab 117 056,84 eurot ja omafinantseering 39 018,94 eurot;“*

***2.*** *muuta Riigi Tugiteenuste Keskuse 27.05.2022 finantskorrektsiooni otsuse nr 11.2-5/0516 resolutsiooni punkti 5 järgmiselt: „5. toetuse saajal kanda 60 kalendripäeva jooksul alates käesoleva otsuse kehtima hakkamise päevast projektide nr 1 ja 2 raames tagastatav toetus summas 1 180 317,23 eurot talle sobivale Rahandusministeeriumi pangakontole.*

*Kui tagasimaksmise tähtpäevaks toetust tagasi ei maksta, peab toetuse saaja vastavalt STS § 49 lõikele 1 maksma viivist 0,1 protsenti iga toetuse tagasimaksmisega viivitatud kalendripäeva eest;“*

***3.*** *Käesolev otsus jõustub tagasiulatuvalt alates 27.05.2022.*

**1.3.** KunaRTK edastas 27.05.22 finantskorrektsiooni otsuse nr 11.2-5/0516 IVKH-le 30.05.22. ja otsuse p 5. kohaselt tuli korrektsioonisumma tasuda 60 päeva jooksul, siis IVKH täitis otsuse **28.07.22** – tasus **1 180 317,23 eurot** Rahandusministeeriumi kontole **(Lisa 2)**.

**1.4.** IVKH esitas finantskorrektsiooni otsusele vaide, mille RTK jättis rahuldamata. Järgnevalt esitas IVKH Tallinna Halduskohtule kaebuse RTK 27.05.22finantskorrektsiooni otsuse nr 11.2-5/0516 otsuse ja vaideotsuse peale, mille Tallinna Halduskohus jättis 08.11.23 otsusega rahuldamata.

**1.5.** IVKH vaidlustas Tallinna Halduskohtu otsuse Tallinna Ringkonnakohtus.

Tallinna Ringkonnakohus rahuldas 16.05.25 asjas nr 3-22-1835 tehtud otsusega IVKH apellatsioonkaebuse täielikult. Otsuse resolutsioon on järgnev:

1. Rahuldada Sihtasutuse Ida-Viru Keskhaigla apellatsioonkaebus.
2. Tühistada Tallinna Halduskohtu 08.11.2023 otsus haldusasjas nr 3-22-1835.
3. Teha uus otsus, millega rahuldada Sihtasutuse Ida-Viru Keskhaigla kaebus.
4. Tühistada Riigi Tugiteenuste Keskuse 27.05.2022 otsus nr 11.2-5/0516 ja 14.06.2022 otsus nr 11.2-5/0559 ning 01.08.2022 vaideotsus nr 11.2-5/0727.
5. Mõista Riigi Tugiteenuste Keskuselt Sihtasutuse Ida-Viru Keskhaigla kasuks kahju hüvitisena välja 3555 eurot.
6. Mõista Riigi Tugiteenuste Keskuselt Sihtasutuse Ida-Viru Keskhaigla kasuks välja 6656,65 eurot esimese ja teise astme kohtu menetluskulu katteks. Muus osas jätta menetluskulud menetlusosaliste endi kanda.

**1.6.** IVKH korduval nõudmiseltagastas RTK **30.07.25** tühistatud finantskorrektsiooni otsuse nr 11.2-5/051628.07.22 alusel IVKH poolt **28.07.22** tasutud **1 180 317,23 eurot** IVKH pangakontole **(Lisa 3)**.

**1.7.** 14.07.25 teatas RTK IVKH-le, et tulenevalt Tallinna Ringkonnakohtu 16.05.2025 otsusest haldusasjas nr 3-22-1835 algatas rakendusüksus riigihangete viitenumbritega 207043 ja 210578 osas uue (korduva) järelevalvemenetluse.

**1.8.** 06.11.25 edastasRTK IVKH-le arvamuse andmiseks finantskorrektsiooni tegemise ja taotluse rahuldamise otsuse muutmise otsuse eelnõu, millele IVKH vastas ja taotles 20.11.25 RTK-le esitatud seisukohas otsuse tegemata jätmist.

**1.8.** RTK tegi 17.12.25 meetme „Kättesaadavate ja kvaliteetsete tervishoiuteenuste tagamine tööhõives püsimise ja hõivesse naasmise suurendamiseks” tegevuse „Haiglavõrgu tugevdamine riskipiirkonnas“ raames uue (korduva) finantskorrektsiooni otsuse Sihtasutus Ida-Viru Keskhaigla (edaspidi toetuse saaja või hankija) projekti „Keskhaigla infrastruktuuri kaasajastamine riskipiikonnas“ (projekti nr 2014-2020.2.04.19-0085; edaspidi ka projekt nr 1) ja projekti „Ida-Viru Keskhaigla Ahtme esmatasandi tervisekeskuse loomine“ (projekti nr 2014-2020.2.04.16-0009; edaspidi ka projekt nr 2) osas (edaspidi FKO).

**1.9.** IVKH esitas17.12.25finantskorrektsiooni otsusele 17.01.26. vaide.

**2. Nõude õiguslik põhjendus**

**2.1.** RVastS § 7 lg 1 sätestab, etsik, kelle õigusi on avaliku võimu kandja õigusvastase tegevusega avalikõiguslikus suhtes rikkunud (edaspidi *kannatanu*), võib nõuda talle tekitatud kahju hüvitamist, kui kahju ei olnud võimalik vältida ega ole võimalik kõrvaldada [käesoleva seaduse §-des 3, 4 ja 6](https://www.riigiteataja.ee/akt/rvasts#para3) sätestatud viisil õiguste kaitsmise või taastamisega.

RVastS § 12 lg 1 kohaselt on kahju kannatanud isikule on kahju hüvitama kohustatud avaliku võimu kandja, kelle tegevusega kahju tekitati. Tegevusetusega tekitatud kahju on kohustatud hüvitama avaliku võimu kandja, kes jättis õigeaegselt haldusakti andmata või toimingu sooritamata.

RVastS § 17 lg 1 on toodud, et kahju hüvitamiseks võib esitada taotluse kahju tekitanud haldusorganile või kaebuse halduskohtule.

RVastS § 18 lg-d 1 ja 2 sätestavad:

  (1) Haldusorgan peab taotluse lahendama kahe kuu jooksul selle nõuetekohasest esitamisest arvates.

(2) Kui haldusorgan jätab kahju hüvitamise taotluse rahuldamata või tähtaegselt lahendamata või kui kannatanu ei nõustu hüvitise suuruse või viisiga, võib kannatanu 30 päeva jooksul esitada halduskohtule kaebuse hüvitise väljamõistmiseks.

Tulenevalt RVastS § 23 p 1 võib isik nõuda avaliku võimu kandjalt intressi alusetult saadud raha eest kuus protsenti aastas.

Riigikohus on asjas nr 3-3-1-81-13 tehtud otsuse p-s 14. märkinud, et RVastS § 23 p 1 võimaldab isikul lisaks RVastS § 22 lõikes 1 sätestatule nõuda avaliku võimu kandjalt intressi alusetult saadud raha eest.

Sama lahendi p-s 15. on Riigkohus leidnud, et avaliku võimu kandja poolt põhisumma tagastmine ei võta õigustatud isikult õigust RVastS § 23 p 1 alusel nõuda intressi aja eest, mil, põhisumma oli alusetult avaliku võimu kandja käes. RVastS § 23 p‑le 1 tuginemist ei välista intressi tasumise kohustust sätestava erisätte puudumine valdkondlikes õigusaktides. Erinormi puudumisel tuleb lähtuda intressinõude esitamist võimaldavast üldregulatsioonist. Riigivastutuse seadus laieneb kõikidele avalikõiguslikele suhetele, mille puhul valdkonna seadus ei sätesta eriregulatsiooni. Kui riigivastutuse seadusega ei ole reguleeritud teisiti ja see ei ole vastuolus avalikõigusliku suhte olemusega, kohaldatakse avalikõiguslikus suhtes toimunud alusetu rikastumise korral earaõiguse sätteid (RVastS § 22 lg 2).

Asjas nr 3-17-98 tehtud otsuse p-s on Riigikohus asunud seisukohale, et isikul, kelle raha aresti alt vabastamisega maksuhaldur õigusvastaselt viivitab, erinormi puudumise korral õigus nõuda RVastS § 7 lg 2 ja VÕS § 113 lg 1 alusel seadusjärgses määras ka viivist. Tegemist on hüvitamiskaebusega, sest viivis on hüvitis kahju eest, mis raha maksmisega viivitamise korral eeldatavalt alati tekib. Seega ei tule kaebajal viivisenõude esitamisel tõendada kahju tekkimist ega põhjuslikku seost õigusvastase teo ja kahju tekkimise vahel. Küll aga peab nõude lahendamise käigus kontrollima, kas haldusorgan on rahalise kohustuse täitmisega viivitanud avalikõiguslikus suhtes ning kas viivitus on õigusvastane ja rikub kaebaja õigusi.

Sama lahendi p 31. kohaselt on viivisenõue põhinõude suhtes kõrvalnõue. Viivisenõude võib esitada nii koos põhinõudega kui ka eraldi kaebusena (vt halduskohtumenetluse seadustiku (HKMS) § 38 lg 3 ja § 104 lg 3).

Sama lahendi p 32. kohaselt arvestatakse kohustuse täitmisega viivitamise korral õigusvastaselt kinni peetud rahasummalt viivist alates kohustuse rikkumise algusajast kuni rahasumma aresti alt vabastamiseni. Viivist arvestatakse protsendina õigusvastaselt kinni peetud summalt.

Sama lahendi p 40. on toodud, et VÕS § 113 lg 1 teise lause kohaselt loetakse viivise määraks VÕS §-s 94 sätestatud intressimäär, millele lisandub kaheksa protsenti aastas. VÕS § 94 lg 1 järgi on seadusest tuleneva intressi tasumise kohustuse puhul intressimääraks poolaasta kaupa Euroopa Keskpanga põhirefinantseerimisoperatsioonidele kohaldatav viimane intressimäär enne iga aasta 1. jaanuari ja 1. juulit (referentsintressimäär).

Riigikohtu otsuses asjas nr 3-18-830 p 62. on märgitud, et avalikõiguslikus suhtes tekitatud kahju hüvitamise nõue on rahaline (VÕS § 113 koos RVastS § 7 lg-ga 4; RKHKo 3-13-481/183, p 45). Viivist (viivitusintressi) tuleb kahju hüvitamise nõudelt arvestada nõude esitamise hetkest alates (VÕS § 113 lg 2 esimene lause). Kuigi sel hetkel puudub kahju hüvitama kohustav kohtuotsus, on kannatanu nõue ja avaliku võimu kandja kohustus olemas seadusest tulenevalt.

**2.2.** Nagu ülal märgitud,tagastas RTK tühistatud finantskorrektsiooni otsuse nr 11.2-5/051628.07.22 alusel IVKH poolt **28.07.22** tasutud **1 180 317,23 eurot** IVKH pangakontole **30.07.25**. Seega oli IVKH-l **1 180 317,23 euro** kasutamine õigusvastaselt piiratud **1099 päeva**.

Summalt 1 180 317,23 eurot arvestatud intressisumma 1099 päeva eest, kui intress on 6 % aastas (lihtintress, eeldades, et aastas on 365 päeva) on **213 232,66 eurot** (valem Intress = P × r × (päevad / 365).

**3. Taotlused**

**1) Palume tasuda SA-le Ida-Viru Keskhaigla tühistatud RTK 27.05.22 finantskorrektsiooni otsusega nr 11.2-5/0516 alusetult kinni peetud 1 180 317,23 eurolt intress summas 213 232,66 eurot SA Ida-Viru Keskhaigla arvelduskontole nr EE327700771003371793 AS-is LHV Pank;**

**2) Palume nimetatud intressisumma tasuda RVastS § 18 lg-s 1 toodud kahekuulise tähtaja jooksul taotluse esitamisest;**

**3) Taotluse tähtaegse rahuldamata jätmise korral kasutab SA Ida-Viru Keskhaigla võimalust esitada viivist VÕS § 113 lg 1 teises lauses toodud määras.**

Lugupidamisega

/Allkirjastatud digitaalselt/

Raul Ainla

Vandeadvokaat

Lisad:

1) esindaja volikiri;

2) maksekorraldus IVKH poolt 1180 317,23 euro tasumise kohta Rahandusministeeriumi kontole;

3) SA Ida-Viru Keskhaigla kontoväljavõte RTK poolt 1 180 317,23 euro tagastamise kohta IVKH pangakontole.